# TVB

| TVB |
| --- |
|  |
| Tulisan Cina Tradisional | 電視廣播有限公司 |
| Tulisan Cina Ringkas | 电视广播有限公司 |
|

| Transkripsi |
| --- |
| Bahasa Mandarin Baku |
| Hanyu Pinyin | Diànshì Guǎngbō Yǒuxiàn Gōngsī |
| Bahasa Yue: Bahasa Kantonis |
| Perumian Yale | dinh sih gwóng bo yáuh haahn gūng sī |

 |
|  |

Television Broadcasts Limited| TVB logo |
|  |
| Jenis/bentuk sah | Awam SEHK: 0511,Templat:OTCBB |
| ISIN | HK0000139300 US8795313092  |
| Industri | Penyiaran televisyen |
| Ditubuhkan | Broadcast Drive, Kowloon, Hong Kong (1967) |
| Pengasas | Douglas Clague Harold Lee Run Run Shaw  |
| Ibu pejabat | 77 Chun Choi Street Tseung Kwan O Industrial Estate; New Territories, Hong Kong |
| Tokoh penting | Sir Run Run Shaw |
| Keluaran | TVB Jade, J2, TVB News, TVB Pearl, TVB Finance, Sports & Information , TVBI, myTV SUPER, TVBS, TVBcom Limited, TVB magazine, dll. |
| Hasil | HK$5.21 bilion (2016-2017) |
| Pemilik | Shaw Brothers  |
| Bilangan kakitangan | 4519 (Disember 2005) |
| Pembahagian | TVB News  |
| Tapak web |

---

      |
| sunting · sunting di WikidataLihat pendokumenan templat ini |

**Television Broadcasts Limited** (SEHK: 0511, Templat:OTCBB), dikenali ramai sebagai **TVB**, ialah stesen televisyen komersial ke udara percuma yang terulung di Hong Kong. Sejak memulakan penyiaran pada 19 November 1967, TVB ialah satu daripada dua buah penyiar TV percuma di wilayah bekas jajahan British ini, di samping musuh ketatnya iaitu ViuTV.

## Am

TVB merupakan penyiar televisyen percuma (FTA) yang pertama di Hong Kong. Ketika memulakan penyiaran dahulu, TVB sering dipanggil "Televisyen Tanpa Talian" (Cina: 無綫電視) agar dibezakan dari satu-satunya penyiar televisyen kabel ketika itu, iaitu Rediffusion Television. Meskipun kini terdapat lebih daripada satu TV 'tanpa dawai' (yang satu lagi ialah aTV, pewaris Rediffusion Television), TVB masih dikenali sebagai "Televisyen Tanpa Dawai".

TVB merupakan penerbit rancangan bahasa Cina komersial yang terbesar, dilengkapi kakitangan sebanyak lebih kurang 4,500 orang, termasuk kira-kira 500 artis kontrak serta kakitangan di anak syarikat luar negeri. Pengerusi syarikat masa kini ialah Sir Run Run Shaw.

TVB memiliki dua saluran percuma analog di Hong Kong, iaitu TVB Jade (tertumpu pada bahan berbahasa Kantonis) dan TVB Pearl (tertumpu pada bahan berbahasa Inggeris dan asing). TVB Jade menikmati bahagian pasaran penonton terbesar di Hong Kong. TVB turut melancarkan perkhidmatan televisyen terestrial digitalnya secara beransur-ansur, termasuk saluran definisi tinggi 24 jam iaitu HD Jade dan 2 saluran definisi biasa (J2 dan Interactive Information Channel) TVB menerima guna H.264/MPEG-4 AVC sebagai kodek bagi semua saluran baru (Saluran siaran serentak turut dikodkan dalam format MPEG-2). Selain itu, TVB menyediakan 12 saluran TV berbayar melalui syarikat sekutunya, TVB Pay Vision Limited.

TVB turut mencapai masyarakat Cina seberang laut melalui pengedaran bahan-bahan terbitannya ke tempat-tempat seperti Tanah Besar China, Taiwan, Macau, Amerika Syarikat, United Kingdom, Kanada, Australia, New Zealand, Thailand, Malaysia, dan Singapura, melalui pelbagai saluran percuma mahupun berbayar, misalnya Astro Wah Lai Toi di Malaysia. Di Taiwan, TVB beroperasi melalui anak syarikatnya TVBS.

Siri-siri dramanya disambut hangat di peringkat antarabangsa, dan kebanyakan bintang filem dan pop Hong Kong melancarkan kerjaya mereka di TVB. Acara-acara khas TVB seperti *Sambutan Ulang Tahun TVB* tahunan dipancarkan ke seluruh bumi. TVB juga mengadakan rancangan pencarian bakat seperti peraduan ratu cantik Miss Hong Kong dan Miss Chinese International. Peserta yang berjaya berpeluang ditawarkan kontrak TVB dan mewakili Hong Kong untuk menyertai peraduan ratu cantik peringkat antarabangsa, termasuklah Miss World.

Pusat Penyiaran TVB City
## Pengurusan

* Sir Run Run Shaw (邵逸夫) – G.B.M. (Pengerusi Eksekutif)
* Mona Fong (方逸華) – (Timbalan Pengerusi dan Pemangku Pengarah Pengurusan)
* Stephen Chan Chi Wan (陳志雲) – (Pengurus Besar)
* Virginia Lok (樂易玲) – (Pegawai Eksekutif Pengurusan Artis)

## Saluran

* TVB Jade
* TVB Pearl
* TVB J2
* TVB News
* TVB Finance and information
* TVB Travel
* TVB Cube \* TVB Plus

## Lihat juga

* Senarai syarikat Hong Kong
* Senarai syarikat China
* Asia Television Limited - rival broadcaster

## Rujukan

Pinyin translated with CozyChinese.COM Diarkibkan 2008-08-17 di Wayback Machine

## Pautan luar

* TVB Official Site (Cina)